Absolut totul în Egiptul Antic gravita în jurul acestor nouă zei.
Ideea consiliului celor nouă zei revine insistent de-a lungul istoriei.
Este foarte posibil să existe un grup care supraveghează Pământul.
Care le este planul?
Sunt binevoitori, ori au un alt plan pentru a ne controla?
Nu le vom cunoaşte niciodată intenţiile,
aşa că ar trebui să fim foarte atenţi,
pentru că, dacă nu le place să fie provocaţi de oameni,
ei bine, suntem condamnaţi!
Încă din zorii civilizaţiei,
omenirea şi-a pus originile pe seama zeilor
şi a altor vizitatori din stele.
Să fie, oare, adevărat?!
Chiar ne-au ajutat fiinţe extraterestre să ne scriem istoria?
Şi dacă da, ar putea planeta încă să fie sub supravegherea
acelora pe care unii oameni îi consideră
"Cei Nouă Misterioşi"?
www.subtitrari-noi.ro
EXTRATEREŞTRI ANTICI
CEI NOUĂ MISTERIOŞI Sezonul 11, episodul 8
Traducerea şi adaptarea VLAD[ONE]
30 decembrie 2013.
Într-o emisiune de televiziune,
fostul ministru canadian al Apărării, Paul Hellyer,
face o declaraţie uluitoare.
El susţine că are cunoştinţă despre extratereştri ce vizitează Pământul.
Pe ce vă bazaţi când spuneţi că OZN-urile
sunt la fel de reale ca şi avioanele?
Pentru că ştiu de existenţa lor.
Vizitează această planetă de mii de ani.
Există o aşa-numită "Federaţie"
a acestor fiinţe... iar ele au reguli.
Interviul a creat rumoare în media.
Telespectatorii întrebau de ce un înalt oficial
ar face asemenea afirmaţii.
Primele declaraţii ale lui Paul Hellyer au fost în 2005,
însă, abia în ianuarie 2014, povestea devine virală.
Am fost etichetat drept prima persoană cu rang de ministru în Grupul G8
care a declarat vreodată, fără rezerve,
că OZN-urile sunt reale şi că trebuie să le acceptăm ca atare.
Este un teren minat...
însă am înţeles că ar exista o federaţie
care ne monitorizează îndeaproape şi ne controlează.
Ar putea fi adevărate declaraţiile lui Hellyer?
Este posibil să existe o federaţie galactică extraterestră?
Dacă da, pe ce se bazează asemenea afirmaţii?
Depozitul de arme Edgewood.
Chesapeake Bay, Maryland. 1952.
Fiind o etapă dintr-un program secret denumit "Proiectul Pinguin",
medicul şi psihiatrul Andrija Puharich înfiinţează un laborator special,
unde psihologii şi personalul militar studiază
manipularea psihologică şi drogurile halucinogene.
Probabil unul dintre cele mai fascinante şi controversate aspecte
ale cercetărilor lui Puharich a fost spiritismul,
care implică intrarea în contact cu fiinţe non-fizice
prin intermediul unui medium.
Este important să reţinem că a fost un studiu pur ştiinţific.
Fără lumânări, apă sfinţită... şi ce se mai foloseşte...
Puharich a folosit Cuşca Faraday,
o incintă din cupru, securizată conform normelor Marinei americane,
care oprea trecerea undelor electromagnetice şi electrostatice.
În această cuşcă, subiecţii se relaxau
şi se concentrau pe puterea minţii.
În decembrie 1952, Puharich îl invită pe mediumul hindus dr. D.G. Vinod
să asiste la una dintre şedinţele de spiritism.
În timpul experimentului, Vinod intră într-o transă profundă
şi stabileşte un contact cu un grup de entităţi numite "Cei Nouă".
La Începuturi, ei s-au autoproclamat "Cele Nouă Legi ale Universului".
Mă rog... e cam mult pentru început,
totuşi, au spus că sunt extratereştri.
Erau nişte forţe de departe.
"Cei Nouă" au spus că sunt o prezenţă eternă
şi că supraveghează omenirea încă de la începuturile ei.
Au spus că sunt zei şi îndrumători,
iar aceasta l-a interesat în mod deosebit pe Puharich.
Ideea că, dacă sunt zei, fireşte că au şi cunoştinţe,
iar Puharich era interesat de consiliere.
"Cei Nouă" au trimis diferite mesaje,
printre care că ei sunt păzitorii şi creatorii rasei umane.
Puharich a întrebat, "Cum te numeşti?", "Cine eşti tu?"
iar aceasta a fost marea surpriză,
pentru că entitatea a spus, "Eu sunt Atum".
Atum a fost zeul Creator al Egiptului Antic
şi nu doar că a stabilit Cele Nouă Legi,
ci şi pe cele Nouă Divinităţi, Enead, ale Egiptului.
Este posibil ca Puharich să fi intrat în contact
cu cele Nouă Divinităţi ale Egiptului?
Ar putea fi aceasta o dovadă despre o federaţie a extratereştrilor,
ce supraveghează activitatea pe Pământ?
Dacă da, atunci cine sunt aceste fiinţe?
Heliopolis, Cairo.
Cunoscut drept Oraşul Soarelui,
este unul dintre cele mai vechi şi mai sacre aşezări din Egiptul Antic.
Deşi în mare parte distrus,
un obelisc s-a păstrat, marcând locul
unde a fost odată templul Zeului-Soare, Atum.
Aici, faraonii intrau în contact cu Enead,
un consiliu de nouă divinităţi, despre care se spunea că au dat
tehnologie şi cunoştinţe omenirii.
Conform hieroglifelor, consultarea cu Enead
era o îndatorire fundamentală a faraonilor
şi era esenţială pentru bunăstarea naţiunii.
Heliopolis a fost Vaticanul Egiptului Antic.
A fost reşedinţa... guvernul... domiciliul Enead-ului,
cei nouă zei care conduceau cerul şi guvernau Egiptul.
Enead-ul era format din zeul Atum, zeul discului solar...
Shu, zeul vântului...
Tefnut, zeiţa apelor...
Geb, zeul pământurilor...
Nut, zeiţa cerului...
Isis, mama tuturor faraonilor...
Osiris, zeul Vieţii de Apoi şi al reînvierii...
Seth, zeul răului şi dezordinii...
şi zeiţa Nephthys, protectoarea morţilor.
Totul în Egiptul Antic gravita în jurul acestor nouă zei.
Faraonul Egiptului trebuia să se consulte cu cei nouă zei, cu Enead,
în orice privinţă, pentru a se asigura că ia decizia corectă,
iar egiptenii antici aveau deplină încredere
că orice cuvânt rostit de faraon vine de la zei,
pentru că acesta se consultase cu ei.
Faraonul era trimisul special al zeilor,
în consecinţă, zeii puteau vorbi prin intermediul lui.
Situaţia în care zeii se exprimau prin faraon este similară
cu spiritismul prin intermediul unui medium de astăzi.
Nouă fiinţe nepământene ce vorbesc prin intermediul faraonului?
Ar putea şedinţele de spiritism cu "Cei Nouă",
întreprinse în timpul experimentului militar din anii 1950,
să fie identice cu cele prin care au trecut egiptenii antici?
Enead-ul era format din fiinţe extraterestre,
prezente aici pentru a administra şi ghida activitatea umană.
Textele din piramide ne spun că Atum venise de la Sirius.
Este fascinantă posibilitatea
ca dr. Puharich să fi făcut parte dintr-un lung şir de iniţiaţi
ce au fost contactaţi de Enead.
Mereu au existat astfel de poveşti despre conducători şi preşedinţi,
despre regi şi regine care se consultau cu forţe superioare.
Încă mai sunt prezenţi aceşti extratereştri
şi îi ghidează pe conducătorii diferitelor naţiuni?
Ar fi posibil ca Puharich
să fi intrat involuntar în contact cu aceleaşi fiinţe
cu care se consultau şi faraonii egipteni?
Iar aceşti extratereştri ar putea fi aceia
la care se referea fostul ministru al Apărării Paul Hellyer?
Posibile dovezi suplimentare s-ar putea identifica în numeroasele mărturii,
din întreaga lume, despre un consiliu al celor nouă nepământeni.
Aceste fiinţe extraterestre reapar mereu de-a lungul istoriei.
Aceşti zei s-au implicat serios în vieţile oamenilor.
Asia de Sud-Est.
În fiecare a noua lună a anului din calendarul chinezesc,
mii de taoişti din regiune sărbătoresc o tradiţie veche de 2.000 de ani,
denumită "Festivalul celor Nouă Împăraţi Zei".
Festivalul este unul foarte important în comunitatea chinezilor din S-E Asiei
şi se desfăşoară sub forma unui carnaval ritualic care durează nouă zile.
Ideea acestui festival constă în invocarea celor Nouă Împăraţi Zei...
întrucât se consideră că ei locuiesc în cer.
Taoiştii au convingerea că cei Nouă Seniori ai Cerului
au fost primii conducători ai Chinei şi urmaşii marelui zeu creator.
Conform legendei, cei Nouă Împăraţi Zei vin de la cele nouă stele
care formează Carul Mare,
şapte dintre ele fiind vizibile, iar două fiind invizibile.
Sunt însărcinaţi cu supravegherea Universului
şi cu menţinerea ordinii pe Pământ.
Există nouă spiritişti care, în transă, intră în contact cu aceşti zei...
pentru a-i aduce pe Pământ şi pentru a le intra în graţii.
Motivul pentru care este crucial ca ei să fie mulţumiţi
este pentru că ţin o evidenţă cu tot ce se întâmplă pe Pământ.
Ei controlează destinul omenirii.
La sfârşitul celor nouă zile, când festivalul atinge apogeul,
zeii se reîntorc la stelele de unde au venit.
Concepţia despre nouă zei ce veghează Pământul
poate fi întâlnită şi la alte culturi.
Se ştie despre azteci că venerau nouă zei,
pe care îi numeau "Stăpânii Nopţii".
În tradiţia scandinavă, nouă zei au supravieţuit Ragnarok- ului.
Conform mitologiei budiste, împăratul Ashoka se consulta
cu o societate secretă numită "Cei Nouă Necunoscuţi",
despre care se spunea că deţin toate cunoştinţele Universului.
Vechii etrusci din Italia credeau în nouă zei
care ar fi putut fi convinşi să influenţeze soarta omenirii.
În mitologia greacă, Zeus conducea un consiliu de nouă zei,
creat pentru a supraveghea omenirea.
Zeii olimpieni erau în număr de 12
şi aveau un fel de organism de conducere, un consiliu.
Cei nouă cei mai importanţi zei şedeau alături de Zeus.
Aceştia formau structura de putere din ceruri.
Ocazional, se reuneau pentru a stabili
ce urmează să facă în legătură cu omenirea.
Zeus a creat Consiliul celor Nouă,
format din Afrodita, Apollo, Atena, Ceres, Hefaistos,
Hera, Hermes, Poseidon şi însuşi Zeus.
Aceştia sunt zeii care puteau interacţiona cu oamenii,
pentru ca noi să nu încălcăm regulile.
Aceşti zei s-au implicat serios în vieţile oamenilor.
Şi, ocazional, erau nevoiţi să facă ordine,
astfel că mitologia pomeneşte în câteva rânduri despre deciziile zeilor,
asemănător cu ce se spune în Geneză,
că a trebuit să şteargă cu buretele
şi să demareze un nou început, cu o nouă rasă umană.
Este pură coincidenţă că atât de multe culturi antice,
separate de zeci de mii de kilometri, venerează un grup de nouă zei?
S-ar putea ca aceste fiinţe să nu fie zei,
ci vizitatori extratereştri, aşa cum cred adepţii paleoastronauticii,
vizitatori care acţionează din culise şi care încă ne supraveghează?
Întotdeauna mi-am pus întrebări despre cosmonauţii antici.
De ce au plecat?
Cum de nu mai sunt aici?
Personal, eu nu am spus niciodată că au plecat.
Cred că au venit şi au rămas.
Toate acestea conduc către ideea
că noi facem parte din acest proiect desfăşurat de specii extraterestre,
care ne ţin sub observaţie...
care ne-au supravegheat de la distanţă.
Întrucât, conform poveştilor Creaţiei, noi suntem vlăstarele lor.
Aşadar, dacă Consiliul există,
este prezent pentru a-şi supraveghea creaţia.
Ideea unui consiliu al zeilor, nouă zei, mai precis,
revine insistent de-a lungul istoriei.
Oameni din ziua de azi pretind că sunt în contact cu un consiliu divin.
Când auzim aşa ceva, ar trebui să ne întrebăm,
este posibil ca acesta să fie acelaşi grup de fiinţe extraterestre
care tot reapare în istoria umană?
Şi că, de fapt, ei ar putea avea un plan pe termen lung pentru omenire.
S-ar putea ca aceşti nouă zei, întâlniţi în diferite culturi,
să fie, de fapt, aceleaşi fiinţe?
Şi dacă da, devin astfel credibile afirmaţiile despre un contact
avut în timpul experimentelor militare din anii 1950?
Peste tot în lume,
printr-o uimitoare intersectare a culturilor,
îi întâlnim pe Cei Nouă.
Iar când Puharich a demarat experimentele,
Cei Nouă şi-au făcut apariţia din nou.
Coincidenţă...
ori el a accesat ceva ce a fost cu noi încă de la începuturi?
Ar putea fi această teorie despre un consiliu nepământean,
noţiune întâlnită în atât de multe culturi antice,
o dovadă a faptului că există cu adevărat fiinţe extraterestre
care au călăuzit omenirea?
Adepţii paleoastronauticii spun că da,
susţinând că, în mod incredibil,
dovezi palpabile pot fi găsite nu pe Pământ,
ci învârtindu-se pe deasupra lui.
În continuare...
Este ceva negru, cu aspect aerodinamic.
Este un satelit extraterestru ce monitorizează planeta Pământ.
Decembrie, 1998.
În timpul asamblării Staţiei Spaţiale Internaţionale,
cosmonauţii americani zăresc un obiect neidentificat ce orbita planeta.
Fac fotografii misteriosului obiect şi le publică pe siteul NASA.
Dacă ne uităm la respectivele fotografii,
se vede limpede că obiectul este artificial.
Nu este meteorit, nu este o bucată de rocă.
Este ceva negru, cu aspect aerodinamic, de natură tehnologică,
asemănător cu unele avioane stealth construite de noi,
cu un fel de cioc curbat în faţă, asemănător cu un şoim.
În mod curios, oficialii NASA au retras fotografiile,
susţinând că obiectul era un reziduu spaţial,
cel mai probabil un scut termic
desprins din greşeală din Staţia Spaţială.
Însă unii investigatori independenţi nu sunt convinşi
şi sugerează că pozele ar putea fi cea mai recentă dovadă
a existenţei satelitului "Black Knight",
care a făcut senzaţie cu trei ani înainte de a fi lansat primul satelit artificial.
În 1954, atât The San Francisco Examiner,
cât şi Aviation Week Journal,
publicau articole despre ceea ce părea a fi
sateliţi artificiali ce orbitau Pământul.
A fost un şoc pentru multă lume,
pentru că, deşi noţiunea de "satelit" era cunoscută,
nimeni nu văzuse vreunul în zbor.
Povestea a luat amploare odată cu declaraţiile maiorului Donald Keyhoe.
Era un fost ofiţer din armata americană
şi publicase o serie de cărţi despre OZN-uri.
Unul dintre lucrurile scrise în legătură cu subiectul a fost
despre cum anumite personaje din interiorul armatei i-au spus
că armata americană a depistat unul sau doi sateliţi necunoscuţi,
extraordinar de mari, pe orbita Pământului.
Nimeni nu ştia ce sunt.
Se întâmpla cu mult înainte de Sputnik, primul satelit, lansat de ruşi,
iar aceasta a dat naştere ideii că erau extratereştri.
Se spune că Departamentul Apărării a apelat la ajutorul
astronomului Clyde W. Tombaugh, în 1953, pentru a identifica obiectul.
În orice caz, concluziile sale nu au fost făcute publice niciodată.
Bazându-se pe apariţiile pe radar din anii 1960,
savanţii au estimat că satelitul misterios ar cântări peste zece tone.
Nu era doar de câteva ori mai mare
decât orice obiect ar fi fost capabili oamenii să lanseze,
ci părea şi că se deplasează pe o orbită artificială,
înconjurând Pământul de la un pol la celălalt.
Se spune că "Black Knight" se află pe o orbită polară,
adică aceia pe care ar trebui să o aibă
dacă ar dori să acopere întreaga planetă,
în vreme ce se roteşte pe deasupra ei.
Sateliţii meteo sau cei de spionaj sunt, de regulă, puşi pe orbita polară,
pentru a acoperi întreaga suprafaţă a Pământului.
Acest lucru presupune să fie un obiect artificial.
Şocant este faptul că acest satelit nu este unul de-ai noştri.
Altfel spus, teoria este că e vorba de un satelit extraterestru
care, probabil, monitorizează Pământul de mii de ani.
În anii 1930, radioamatorii susţineau că au captat semnale radio din spaţiu.
Chiar şi Nikola Tesla a afirmat că a captat semnale de la Marte.
Deci, ar trebui să ne întrebăm,
au captat, cumva, radioamatorii şi chiar Tesla
semnale de la acest obiect extraterestru ce orbitează planeta?
Un radioamator a reuşit să descifreze acest semnal,
pe care l-a reprezentat printr-un grafic format din puncte albe sau negre.
După ce a analizat acest grafic, a concluzionat că reprezintă o hartă
a constelaţiei Epsilon Bootes, (Constelaţia Văcarului, n.t.)
poziţionată aşa cum s-ar fi aflat în urmă cu 13.000 de ani.
Ar fi putut acest obiect misterios
să fi ajuns la Pământ în urmă cu 13.000 de ani?
Dacă da, a fost amplasat pe orbită de către extratereştri,
cu intenţia de a supraveghea Pământul?
Adepţii paleoastronauticii spun că da
şi sugerează că descrieri ale unui satelit extraterestru
pot fi găsite şi în urmă cu mii de ani,
în textul ebraic cunoscut drept "Apocalipsa lui Baruch".
"Apocalipsa lui Baruch" este una dintre cele mai bune poveşti
care susţin teoria "Astronautului antic",
pentru că este descrierea unui martor ocular despre un satelit.
Baruch descrie cum a văzut o pasăre magnifică
care supraveghea evenimentele de pe planetă.
Iar din când în când, pasărea îşi deschidea aripile,
pentru a-şi lua putere de la Soare.
Iar după ce zbura, pasărea era atât de ostenită,
încât îşi strângea aripile.
Dacă ne uităm la sateliţii de astăzi, se întâmplă exact acelaşi lucru.
Avem panouri solare care se pot desfăşura sau strânge automat.
Deci, dacă Baruch a asistat la ceva similar?
Chiar Baruch spunea că acesta este Păzitorul Pământului.
Ar putea pasărea mitologică descrisă în "Apocalipsa lui Baruch"
să fi fost, de fapt, un satelit de supraveghere?
Aceasta să fie dovada
că extratereştri au supravegheat Pământul vreme de mii de ani,
după cum sugerează unii adepţi ai paleoastronauticii?
Şi dacă da, reprezintă ei o ameninţare?
Indicii suplimentare ar putea fi găsite
prin studierea unor zvonuri despre o întâlnire extraterestră...
... la Casa Albă.
Dorea să se întâlnească cu preşedintele Eisenhower.
Ca urmare, l-au dus în Biroul Oval.
A fost prezentat preşedintelui şi vicepreşedintelui,
iar aceştia i-au acordat statutul de VIP vreme de trei ani.
Washington D.C., 1957.
În calitate de şerif federal şi preot militar
şi având permis special de acces la Pentagon,
doctorul Frank Stranges este prezentat unei fiinţe extraterestre
pe nume Valiant Thor,
care colabora în secret cu guvernul Statelor Unite.
Ulterior, Stranges face afirmaţii publice şocante
în cartea sa "Străinul de la Pentagon".
Dr. Frank Stranges afirmă că, la 16 martie 1957,
Valiant Thor a venit cu o navă-cercetaş
care a aterizat în Alexandria, Virginia,
pe un teren agricol, la ora 8:00 dimineaţa.
Poliţia a fost prima la faţa locului şi a avut o discuţie cu el.
Dorea să se întâlnească cu preşedintele Eisenhower,
ca urmare, poliţiştii l-au dus la Pentagon,
unde s-a întâlnit cu ministrul Apărării.
Imediat ce situaţia s-a clarificat, a fost dus în Biroul Oval,
unde s-a întâlnit cu Eisenhower, Nixon şi ceilalţi membrii ai guvernului.
Declaraţiile lui Stranges au fost confirmate de Harley Byrd,
nepotul amiralului Richard E. Byrd,
care lucrase pentru Departamentul Apărării în perioada 1957- 1963.
Byrd a fost repartizat la Proiectul "Blue Book",
programul militar secret care investiga evenimentele OZN.
De asemenea, a scris prefaţa cărţii lui Stranges.
Au existat întâlniri directe
între oficialii americani şi fiinţe din alte sisteme planetare. Punct!
Cred că cea mai bună dovadă este cazul lui Valiant Thor,
cu vizita sa în capitala S.U.A.
A stat în America vreme de trei ani şi a făcut o mulţime de lucruri,
a comunicat cu diverse persoane
şi a discutat despre situaţia Statelor Unite şi a cosmosului.
Conform declaraţiilor, Valiant Thor a fost trimis pe Pământ de Consiliul Suprem,
în calitate de reprezentant al Comunităţii Intergalactice.
Exista o îngrijorare cauzată de posibilităţile noastre nucleare.
Povestea spune că Valiant Thor a avut întâlniri
cu membrii de rang înalt din guvern şi armată,
avertizând că dacă S.U.A. şi Rusia nu opresc programele nucleare,
rezultatul va fi o distrugere generală şi extincţia rasei umane.
Iar avertizările lui nu aveau un caracter agresiv.
Thor dorea ca pământenii să înţeleagă şi să acţioneze de bunăvoie,
mai degrabă decât să fie forţaţi să o facă.
Povestea seamănă întrucâtva cu scenariul filmului din 1951,
"Ziua în care Pământul s-a oprit".
Un scenariu foarte asemănător.
Deşi declaraţiile par de necrezut,
fotografii l-au surprins pe Thor la întâlnirile cu oficialii
şi nimeni nu a contestat veridicitatea pozelor.
Chiar şi membrii ai familiei preşedintelui Eisenhower,
inclusiv strănepoata sa, Laura Eisenhower,
insistă că povestea este adevărată.
Valiant Thor a apărut prin 1957,
a fost prezentat preşedintelui şi vicepreşedintelui,
iar aceştia i-au acordat statutul de VIP vreme de trei ani.
Eisenhower dorea ca omenirea să ştie despre prezenţa lui,
însă ministrul Apărării, directorul C.I.A. şi şefii armatei s-au opus.
I-a fost blocată chiar şi încercarea de a se întâlni
cu Adunarea Generală a Naţiunilor Unite.
În cele din urmă, misiunea lui Thor,
care era în interesul naţiunii, nu s-a înfăptuit.
A fost abandonată.
Nu şi-a dus la îndeplinire sarcina pentru care venise,
pentru că se luase deja o decizie...
nu de către preşedinte... ci de către oameni
cum ar fi ministrul Apărării şi C.I.A.
Cred că acesta a fost un punct de cotitură în istoria mondială.
Am avut ocazia să o luăm pe un alt drum, dar am ratat-o.
Ne-am bătut joc de ea, ca să o spunem pe şleau!
Interesant de observat ar fi
ori că Valiant Thor a fost parte dintr-un plan mai mare,
ori că există aceşti "zei", care controlează omenirea din culise.
Valiant Thor pretindea că fusese trimis de un Consiliu Superior,
pentru a vorbi şi a-i avertiza pe liderii militari
despre pericolul armelor nucleare.
Ar trebui să ne întrebăm, nu cumva Valiant Thor
este un fel de reprezentant al Consiliului Celor Nouă,
care supraveghează planeta Pământ şi la care se referise Puharich?
Este posibil ca un emisar al Consiliului Celor Nouă
chiar să fi intrat în contact cu guvernul S.U.A.?
Şi dacă da, misiunea sa a fost un eşec?
Adepţii paleoastronauticii sugerează
că e posibil ca Cei Nouă Misterioşi să fi reuşit
să trimită un mesaj omenirii prin intermediul altor canale.
Ştiinţifico-fantasticul pregăteşte omenirea pentru contactul finală.
Gene Roddenberry putea pune întrebări despre Consiliul Celor Nouă.
Ossining, New York. 1958.
După primul său contact cu Cei Nouă,
dr. Andrija Puharich înfiinţează Fundaţia Roundtable.
Numeroşi parapsihologi şi medium sunt invitaţi la şedinţele de spiritism
cu auto-proclamatele zeităţi egiptene.
Puharich a continuat să investigheze abilităţile parapsihologice.
Probabil că încă de la început, intenţia sa a fost să atragă nume mari,
persoane influente, scriitori, oameni care aveau posibilitatea
să ducă mesajul Celor Nouă la nivelul cel mai înalt al societăţii,
dar care şi prezentau încredere pentru discreţia lor.
Printre participanţii la aceste întâlniri s-a numărat Warren McCulloch,
care a fost un pionier în cibernetică,
un altul a fost John J. Hammond, considerat ucenicul lui Tesla.
Henry A. Wallace, ministrul Agriculturii în cabinetul lui Franklin Roosevelt,
de asemenea, a participat la aceste întâlniri.
Se pare că toţi erau extrem de interesaţi
despre cum poate intra în contact
mintea umană cu cea a extratereştrilor.
Un spectator la întâlnirile Fundaţiei Roundtable,
conform declaraţiilor asistentului său, Jon Povill,
a fost viitorul creator al Star Trek, Gene Roddenberry.
Povill susţine că Roddenberry participa frecvent la aceste întâlniri
şi că unele episoade din Star Trek
nu sunt în totalitate munca lui Roddenberry,
ci au fost sugerate de Cei Nouă.
Dintre toţi aceşti invitaţi faimoşi,
Gene Roddenberry a fost cel mai activ şi parte din echipa noastră,
lua notiţe şi avea acces la informaţii
pe care, ulterior, le-ar fi folosit în alte domenii.
Interesant este că unele lucruri pe care le-a văzut acolo
au fost prezentate în unele episoade din Star Trek.
Gene Roddenberry putea pune întrebări
spiritiştilor care comunicau cu Consiliu Celor Nouă.
Cred că de aici a obţinut diferite concepte,
cum ar fi teleportarea sau motorul warp.
În Star Trek, există Federaţia,
iar aceasta este responsabilă cu guvernarea planetelor din Univers.
Este posibil ca la fel să se întâmple şi aici,
să existe un grup care supraveghează planeta Pământ,
o forţă superioară din Univers care monitorizează Pământul.
Nu cred că există vreo îndoială că Federaţia este reală.
Am tot auzit asta de când am devenit interesat de ufologie.
Am discutat cu sute de persoane care au intrat în contact,
direct sau indirect, cu diferite personaje
de pe una sau mai multe planete care fac parte din Federaţie.
Având loc în viitor,
Star Trek prezintă aventurile unei misiuni ştiinţifice,
pornită în căutarea şi explorarea altor planete din Calea Lactee.
Printre conceptele futuriste prezente în serial,
se află şi Prima Directivă a Federaţiei...
principiul călăuzitor care le interzice să se amestece
în evoluţia altor civilizaţii în curs de dezvoltare.
Investigatorii care se ocupă cu studiul Consiliului Celor Nouă au concluzionat
că acesta ar putea acţiona exact la fel.
Roddenberry a aflat despre Prima Directivă în timpul şedinţelor.
Dar ce înseamnă Prima Directivă?
Înseamnă că o rasă extraterestră nu ar trebui să apară, pur şi simplu,
pe o planetă care încă nu cunoaşte zborul interstelar.
Nu este de dorit ca un grup extraterestru să-şi facă cunoscută identitatea
până când societatea respectivă nu este pregătită,
respectiv până când gradul de dezvoltare nu îi conduce în mod firesc
către acceptarea ideii de viaţă extraterestră,
astfel încât să nu fie o surpriză pentru ei
şi să nu perturbe excesiv sistemul social şi politic existent.
Dacă noi suntem supravegheaţi de extratereştri,
acesta ar putea fi unul dintre motivele pentru care ei nu aterizează,
în văzul tuturor, pe peluza Casei Albe,
este ceva asemănător cu Prima Directivă.
Cred că Prima Directivă se referă la a nu interacţiona cu noi.
Că decizia de a alege ne aparţine.
Astfel că trebuie să ne lase să ne exercităm dreptul de a alege,
chiar dacă, adesea, facem alegeri proaste, luăm decizii greşite.
Aceasta este moştenirea noastră. Ne este permis să alegem singuri.
Este posibil ca cei nouă seniori extratereştri
să nu dorească să se implice în mod direct în societatea noastră,
ci să ne ghideze din culise?
Ar trebui să ne întrebăm dacă nu cumva există un sâmbure de adevăr
în serialele, filmele şi literatura ştiinţifico-fantastică,
aceasta reprezentând o modalitate de a ne pregăti pentru ce va urma.
Ar putea exista anumite adevăruri galactice în serialul Star Trek,
adevăruri dezvăluite lui Gene Roddenberry
în timpul şedinţelor cu Cei Nouă Misterioşi?
Şi dacă da, a fost o încercare de a asista
şi ghida omenirea către un viitor mai paşnic?
Ori există un cu totul alt motiv?
Poate acela de a ne împiedica să devenim o ameninţare?
Înainte de a încheia discuţia televizată din 2013,
fostul ministru canadian al Apărării, Paul Hellyer,
a solicitat public oficialităţilor să dezvăluie adevărul
despre extratereştri care supraveghează Pământul.
Această informaţie este strict secretă,
în sensul că guvernele nu vorbesc despre ea,
însă, dacă discutaţi cu informatorii, cu oamenii care au activat în interior
şi care ştiu ce se întâmplă, există o mulţime de informaţii
pe care le veţi obţine destul de repede.
Viitorul lumii depinde de noi să ştim ce se întâmplă...
nu doar în lumea noastră,
ci şi în cele care ne monitorizează şi încearcă să ne influenţeze
într-un sens bun sau rău.
Există o sumedenie de oameni care ştiu multe despre acest subiect.
Această părere că există entităţi
din alte dimensiuni, din alte galaxii, de pe alte planete, care ne controlează
sau care influenţează viaţa de pe Pământ este fascinantă
şi ar trebui mereu să ne întrebăm...
care le sunt planurile?
Sunt binevoitori?
Se află aici ca să ne protejeze,
aşa cum spuneau Valiant Thor şi Cei Nouă?
Sau există un alt plan?
Planul este să fim ţinuţi sub control?
Planul este de a influenţa modul greşit în care trăim?
Întrebarea este, chiar există un fel de consiliu extraterestru
care supraveghează planeta Pământ?
Sunt aici ca să asiste la evoluţia noastră
şi să ne avertizeze în legătură cu posibile catastrofe?
Să sperăm că vom acorda atenţie acestor avertismente.
Dacă suntem monitorizaţi de extratereştri,
dacă ei supraveghează activitatea umană,
cred că ar putea fi foarte îngrijoraţi
în legătură cu lucrurile pe care le-am putea face ca să ne autodistrugem
şi să distrugem şi planeta.
Probabil că o parte din planul extraterestru
este legat de dezvoltarea noastră morală,
deopotrivă cu cea tehnologică.
Poate că acesta este biletul nostru către Federaţia Galactică.
Probabil că niciodată nu le vom cunoaşte intenţiile,
însă, dacă acesta este un experiment,
ar trebui să fim foarte atenţi, pentru că este destul de evident...
dacă nu le place să fie provocaţi de noi...
... suntem condamnaţi!
Dacă chiar există
nouă entităţi extraterestre care supraveghează Pământul,
sunt aici pentru a ne ajuta,
aşa cum sugerează adepţii paleoastronauticii?
Sau ar putea fi dintr-un motiv mai sinistru?
Poate că răspunsul va ieşi la iveală
atunci când ne vor contacta iar,
şi atunci când noi...
vom fi mai pregătiţi să aflăm... adevărul!
Traducerea şi adaptarea VLAD[ONE]